ನಾನ್ಯಾಕೆ ಈ ಬ್ಯಾಟ್‌ ಬಳಸೋದು ಗೊತ್ತಾ? – ಅಪ್ಪನ ಗುಟ್ಟು ಬಿಚ್ಚಿಟ್ಟ ಅರ್ಜುನ್ ತೆಂಡೂಲ್ಕರ್!

ಭಾರತದ ಕ್ರಿಕೆಟ್ ದಂತಕಥೆ ಸಚಿನ್ ತೆಂಡೂಲ್ಕರ್ ಅವರ ಪುತ್ರ ಅರ್ಜುನ್ ತೆಂಡೂಲ್ಕರ್ (Arjun Tendulkar) ಮದುವೆಯ ಮರುದಿನದಿಂದಲೇ ಐಪಿಎಲ್ ಪೂರ್ವ ತರಬೇತಿಯಲ್ಲಿ ಭಾಗಿಯಾಗಿದ್ದಾರೆ. ಈ ವೇಳೆ ಅವರ ಬ್ಯಾಟ್‌ 1220 ಗ್ರಾಂ (1.2 ಕೆಜಿ) ತೂಕವಿರುವುದನ್ನು ನೋಡಿ ಲಕ್ನೋ ಸೂಪರ್ ಜೈಂಟ್ಸ್ (ಎಲ್‌ಎಸ್‌ಜಿ) ನಾಯಕ ರಿಷಭ್ ಪಂತ್ ಅಚ್ಚರಿ ವ್ಯಕ್ತಪಡಿಸಿದ್ದಾರೆ.

ತರಬೇತಿ ನಡುವೆ ಇಬ್ಬರ ನಡುವಿನ ಸಂಭಾಷಣೆಯ ವೀಡಿಯೋ ಸಾಮಾಜಿಕ ಜಾಲತಾಣದಲ್ಲಿ ಹರಿದಾಡುತ್ತಿದೆ. ಇಬ್ಬರೂ ಬ್ಯಾಟ್‌ಗಳ ತೂಕದ ಬಗ್ಗೆ ವೀಡಿಯೋದಲ್ಲಿ ಚರ್ಚಿಸಿದ್ದಾರೆ. ಈ ವೇಳೆ ಅರ್ಜುನ್‌, ನಾನು 1200 ಕ್ಕಿಂತ ಕಡಿಮೆ ತೂಕದ ಬ್ಯಾಟ್‌ ಬಳಸಲ್ಲ. ನನ್ನ ಅಪ್ಪ (ಸಚಿನ್) 1310-1315 ಗ್ರಾಂ (1.3 ಕೆಜಿ) ತೂಕದ ಬ್ಯಾಟ್‌ ಬಳಸುತ್ತಿದ್ದರು ಎಂದು ತಿಳಿಸಿದ್ದಾರೆ. ಇದನ್ನೂ ಓದಿ: ಪಾಕಿಸ್ತಾನ ಸೇನೆಯಿಂದ ಕೊಲೆ: ಕಾಬೂಲ್‌ ಆಸ್ಪತ್ರೆ ಮೇಲಿನ ದಾಳಿ ಖಂಡಿಸಿದ ಕ್ರಿಕೆಟರ್ ರಶೀದ್‌ ಖಾನ್‌

Already loving this new Rishabh-Arjun bond pic.twitter.com/pa79YqebbU

— Lucknow Super Giants (@LucknowIPL) March 18, 2026

ಭಾರವಾದ ಬ್ಯಾಟ್ ಬಳಸುವುದರಿಂದ ಏನು ಪ್ರಯೋಜನ ಎಂದು ಪಂತ್ ಕೇಳಿದ್ದು, ಇದಕ್ಕೆ ಅದನ್ನು ಬಳಸೋದ್ರಿಂದ ನಾವು ಮಾಡಬೇಕಾಗಿರುವ ಕೆಲಸ ಚೆಂಡನ್ನು ಟಚ್‌ ಮಾಡುವುದು ಮಾತ್ರ ಎಂದು ಉತ್ತರಿಸಿದ್ದಾರೆ. ಇದೇ ವೇಳೆ ಅಪ್ಪ, ಯುವರಾಜ್ ಸಿಂಗ್ ಅವರೊಂದಿಗೆ ಮದುವೆಯ ನಂತರದ ದಿನವೂ ಸಹ ನಿಯಮಿತವಾಗಿ ಅಭ್ಯಾಸ ಮಾಡುತ್ತಿದ್ದರು ಎಂದು ಹೇಳಿಕೊಂಡಿದ್ದಾರೆ. ಈ ವೇಳೆ ಪಂತ್‌ ನೀವು ಬಿಡಿ.. ತುಂಬಾ ಉತ್ಸಾಹಭರಿತರು ಎಂದು ತಮಾಷೆ ಮಾಡಿದ್ದಾರೆ.

ಎಡಗೈ ಸೀಮರ್ ಮತ್ತು ಬ್ಯಾಟರ್‌ ಅರ್ಜುನ್ ಐಪಿಎಲ್ 2023 ಮತ್ತು 2024ರ ಸೀಸನ್‌ಗಳಲ್ಲಿ ಮುಂಬೈ ಪರ ಐದು ಪಂದ್ಯಗಳನ್ನು ಆಡಿದ್ದಾರೆ. ಇತ್ತೀಚೆಗೆ ಉದ್ಯಮಿ ಸಾನಿಯಾ ಚಾಂದೋಕ್ ಅವರನ್ನು ವಿವಾಹವಾದ ಅರ್ಜುನ್, ಮದುವೆಯ ಮರುದಿನವೇ ಅಭ್ಯಾಸಕ್ಕೆ ಇಳಿದಿದ್ದಾರೆ. ಇದನ್ನೂ ಓದಿ: ಗೆಳತಿ ಜೊತೆ 12 ಕೋಟಿ ಮೌಲ್ಯದ ಫೆರಾರಿಯಲ್ಲಿ ಪಾಂಡ್ಯ ಸುತ್ತಾಟ – ಕಾರಿನ ವಿಶೇಷತೆ ಏನು?